cyanic-selkie/wikianc huggingface dataset:
Psykedeelit
Käyttökokemus
Psykedeelin nauttimisen jälkeen seuraa joskus lievä pahoinvointi, jonka jälkeen käyttäjä saavuttaa tasaisen ”pilven”, jota kestää kokemuksen ensimmäinen kolmannes tai neljännes. Kokemuksen puolivälissä koetaan huippukohta, ja kokemuksen jälkimmäinen puolisko on tasaista laskua. Kokemus jää yleensä hyvin mieleen, eikä siitä jää fyysistä jälkivaikutusta. Henkinen pirteys tai onnen tunne voivat jatkua vielä yli vuorokauden kokemuksen päättymisen jälkeenkin.
Psyykkiset vaikutukset kokemuksen aikana
Psykedeelien on kuvattu ”laajentavan” tajuntaa. Psykedeelitutkija Humphry Osmondin mukaan psykedeelit saavat aivot toimimaan monivivahteisemmin ja monimutkaisemmin kuin normaalitilassa. Psykedeelit eivät sinänsä lisää mitään ihmisen tietoisuuteen, vaan niiden on sanottu herättävän kauan nukuksissa olleita tajunnan osia. Aldous Huxleyn mukaan psykedeelikokemus vie käyttäjän ”Toiseen Maailmaan”, jonka hän kokee henkisesti, esteettisesti ja älyllisesti. Normaalitilassa havaittava maailma ei muutu – vain sen havainto. Havainnon muutos on väliaikainen, mutta siitä saadut oivallukset ovat usein merkityksellisiä ja pitkäkestoisia.
Canadian National Railway
Vuonna 1995 yksityistetty rautatieyhtiö on nykyisin suuri julkinen osakeyhtiö, jonka osake noteerataan Toronton ja New Yorkin pörssissä (nyse: CNI). Vuonna 2016 yhtiö teki 9,09 miljardin Yhdysvaltain dollarin suuruisen liikevaihdon ja 2,75 miljardin USD:n voiton. Rautatieyhtiön palveluksessa oli runsas 22 000 ihmistä (2016). Yhtiön osakkeiden yhteenlaskettu markkina-arvo oli 55,9 miljardia Yhdysvaltain dollaria toukokuussa 2017.
Kielimanifesti
thumb|Kielimanifestin ensimmäinen sivu [[Suomen säädöskokoelma|asetuskokoelmassa.]] Kielimanifesti eli Keisarillisen Majesteetin Armollinen Julistuskirja venäjänkielen käytäntöön ottamisesta asiain käsittelyssä eräissä Suomen Suuriruhtinaanmaan hallintovirastoissa (AsK 22/1900) oli ensimmäisen sortokauden aikana vuonna 1900 Suomen kenraalikuvernöörin Nikolai Bobrikovin aloitteesta annettu säädös, jonka mukaan suomen ja ruotsin kieli tuli pääosin korvata Suomen keskushallinnossa venäjän kielellä muutaman vuoden määräajalla. Manifestin noudattaminen päättyi vuonna 1905.
Glykoalkaloidit
Myrkytysoireet
Riskirajana pidetään 200 mg/kg perunan mukuloiden tuorepainoa kohti, kotimaisten ruokaperunoiden keskimääräinen glykoalkaloidipitoisuus on ollut 82 milligrammaa kilossa.
Valkopyrstöriekko
Elinympäristö
Valkopyrstöriekko on korkeiden vuoristojen laji, joka pesii puurajan yläpuolella. Talveksi linnut laskeutuvat usein puurajan alapuolelle ja palaavat huhti–toukokuussa pesimäalueilleen.
Pertti Nättilä
Ennen pitkää uraansa Yleisradiossa Nättilä toimi ammattivalokuvaajana Suomen Trikoossa. Hän vastasi tuolloin yhtiön mainos­valo­kuvien lisäksi tehdasmiljöiden kuvaamisesta. Televisiouran hän aloitti 1959 Tamvisiossa, joka toimi talkoopohjalta ennen kuin Yleisradio osti televisiotoiminnan ja perusti tuotantoyksikön Tampereen Ristimäkeen. Hän eteni Tamvision ohjelmapäälliköksi 1962 ja sitten TV2:n apulaistuotantopäälliköksi sekä viihde-, lasten- ja nuortenohjelmien toimitusten päälliköksi.
Worms
Nykyään Worms on teollisuustoiminnan keskus ja kuuluisa paikallisista Liebfraumlich-viineistään. Kaupungissa on myös kemian- ja metalliteollisuutta. Vuoden 2013 lopussa Wormsissa oli noin 80 296 asukasta.
Historia
Worms oli aikaisemmin juutalaisuuden keskus. 1000-luvulta peräisin oleva hautausmaa on Euroopan vanhimpia ja kaupunkiin rakennettiin synagoga vuonna 1034. Suurin osa juutalaisesta kaupunginosasta ja juutalainen yhteisö tuhoutui kristalliyönä 1938, mutta 1970- ja 1980-luvun restaurointien jälkeen monet rakennukset ovat lähes alkuperäisessä muodossaan.
Petri Sulonen
Petri Sulonen (s. 20. kesäkuuta 1963 Pori) on entinen suomalainen jalkapalloilija. Pelipaikaltaan hän oli keskuspuolustaja.
Majolika
Myöhemmin majolikaa alettiin valmistaa teollisesti fajanssi- tai posliinimassasta. Teollisesti valmistetut majolikaesineet ovat itse asiassa jäljennöksiä, jotka muistuttavat esikuviaan vain vähän.
Diodoros Kronos
Diodoros Kronos (, 300-luku eaa.) oli antiikin kreikkalainen megaralaiseen ja dialektiseen koulukuntaan kuulunut filosofi. Diodorosta pidetään dialektisen koulukunnan merkittävimpänä edustajana. Hänet tunnettiin ennen kaikkea logiikan alan keksinnöistään, erityisesti tulevaisuuden kontingenttien ongelmasta.
Taas tyttö kadoksissa!
Taas tyttö kadoksissa! on suomalainen komediaelokuva vuodelta 1957. Sen on ohjannut Ville Salminen.
Arviot
Henri Waltter Rehnström kiitti Tv-maailma-lehdessä vuonna 2014 elokuvaa oivaltavaksi massahysterian kuvaukseksi ja Ville Salmista komediamestariksi.
Martin Goodman
Kioskikirjallisuus ja Timely Comics
Vuonna 1941 Timely julkaisi kolmannen ison hahmonsa, isänmaallisen supersankarin Kapteeni Amerikan, Simon ja taiteilija Jack Kirby. Captain America # 1:n (maaliskuu 1941) menestys johti henkilöstön laajentumiseen, ja Simon toi freelancerille Kirbyä henkilöstölle ja palkkasi myöhemmin iner Syd Shoresia "Timelyn kolmanneksi työntekijäksi." Simon ja Kirby lähtivät ajoissa 10 kysymyksen jälkeen kapteeni Amerikan ja Goodman nimitti Timelyn toimittajaksi vaimonsa serkun Stan Leen, joka oli ollut toimituksellisena avustajana. Lee pysyi tässä tehtävässä vuosikymmeniä.
Vessapaperi
WC-paperin historia
Myöhäisemmän Tang-dynastian (618-907) aikana Kiinaan saapunut muslimi arabimatkamies huomioi vuonna 851:
Hyperteksti
Historia
Jo viime vuosisadan alkupuolella Mundaneumin kehittäjä Paul Otlet hahmotteli ajatusta asiakirjoja yhdistävistä linkeistä. Vuonna 1945 Vannevar Bush kirjoitti The Atlantic Monthly -lehteen artikkelin As We May Think, jossa hän kuvasi kuvitteellisen, Memex-nimellä kutsumansa järjestelmän – pöydän kokoisen henkilökohtaisen kirjaston, jonka sisältämät kirjat kytkeytyivät viitteiden ketjuihin.
Vessapaperi
Valkoisesta sisustuselementiksi
WC-paperiin on myös painettu kuvia mm. söpöistä sarjakuvahahmoista, epäsuosituista politiikan henkilöistä ja yhden dollarin seteleistä. WC-paperia on myös käytetty kampanjointiin hyvän asian puolesta. Rintasyövänvastaisen Roosa Nauha -kampanjan aikana päivittäistavarakaupoissa on ollut myynnissä vaaleanpunaista WC-paperia.
Hyperteksti
Historia
Termin hyperteksti esitti Ted Nelson ensi kerran vuonna 1965.
Hyperteksti kirjallisuutena
Usein hyperteksti yhdistetään postmoderniin liikkeeseen ja pohjautuu vahvasti Michael Foucault'n, Jean-François Lyotardin, Jacques Derridan, Gilles Deleuzen ja Félix Guattarin filosofioihin.
Mikael Kurki
Seuraura
Kurki on Jokereiden kasvatti. Hän voitti seurassa B-nuorten SM-pronssia vuosina 2004 ja 2005. Kurki siirtyi kaudeksi 2005–2006 Espoo Bluesin A-nuoriin, jonka varakapteenina hän toimi. Kurki teki 23 runkosarjaottelussa tehot 7+14=21, joilla hän oli Juhani Kaisjoen kanssa joukkueen tehokkain puolustaja. He sijoittuivat A-nuorten SM-liigan puolustajien pistepörssissä viidenneksi. Kurki voitti keväällä 2006 A-nuorten SM-pronssia. Samalla kaudella hän debytoi myös Bluesin SM-liigajoukkueessa, jossa Kurki pelasi 24 runkosarjaottelua tehopistein 0+1=1. Hän sai peliaikaa Thomas Heinrichsin loukkantumisen ja Kari Haakanan lähdön myötä. Kurki teki liigadebyyttinsä 16. lokakuuta 2005 JYPiä vastaan. Hän pelasi kauden aikana myös kahdeksan Mestis-ottelua alle 20-vuotiaiden maajoukkueessa.
Kaudeksi 2012–2013 Kurki siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Karlskrona HK:hon. Hän voitti pelipaikastaan huolimatta heikon kauden pelanneen joukkueen sisäisen pistepörssin tehoilla 5+15=20. Kaudella 2013–2014 Kurki voitti koko kevään 2014 nousukarsintasarjan tehotilaston lukemalla +6. Hän teki saman vuoden toukokuussa vuoden mittaisen jatkosopimuksen Karlskronan kanssa. Kurki oli kauden 2014–2015 päätteeksi nostamassa joukkuetta SHL:ään.
Brasilian Grand Prix 1975
Tulokset vuonna 1975 ajetusta Formula 1 Brasilian Grand Prix'stä, joka ajettiin Interlagosissa 26. tammikuuta 1975.
Polska Cerekiew
Kylät Polska Cerekiewin kunnassa ovat Ciężkowice, Dzielawy, Grzędzin, Jaborowice, Koza, Ligota Mała, Łaniec, Mierzęcin, Polska Cerekiew, Połowa, Witosławice, Wronin sekä Zakrzów. Se rajautuu Baborówin, Cisekin, Pawłowiczkin, Reńska Wieśn ja Rudnikin kuntiin. Polska Cerekiewin pinta-alasta noin 87 prosenttia on maatalousmaata ja noin viisi prosenttia metsää.
Heurlinska skolan
Koulu yhdistettiin vuonna 1955 Svenska fruntimmersskolan i Åbo -kouluun ja siitä tuli valtion omistama Åbo svenska flicklyceum eli Turun ruotsalainen tyttölyseo. Se vuorostaan liitettiin vuonna 1971 osaksi Katedralskolan i Åbo -koulua.
Mallasviski
Skottilainen mallasviski tislataan yleensä kahteen kertaan, irlantilainen taas kolmesti. Viskin vähimmäisvarastointiaika tynnyrissä on kolme vuotta, mutta yleensä myynnissä olevat pullotukset on tehty 8–15 vuotta vanhennetuista viskeistä. Alueelliset erot ja vaihtelevat valmistustavat tekevät single malt -viskeistä erittäin yksilöllisiä ja aromikkaita, ja ne ovatkin alan harrastajien suosiossa. Single malt -viskit ovat tyypillisesti blended-viskejä kalliimpia, ja niitä myydään vähemmän. Tislaamojen mallasviskejä myös sekoitetaan; tällöin puhutaan blended malt -viskeistä. Single malt -viskin alalaji single cask sisältää sekoittamatonta, yhdestä tynnyristä peräisin olevaa mallasviskiä.
Jack Cardiff
Cardiff sai vuonna 2000 Brittiläisen imperiumin ritarikunnan kunniamerkin. Hänellä on neljä poikaa, joista Mason (s. 1969) on työskennellyt näyttelijänä.
The Sims 2: Vapaa-aika
The Sims 2: Vapaa-aika on vuonna 2008 ilmestynyt Maxisin kehittämä seitsemäs lisäosa The Sims 2 -tietokonepeliin.
Mefo-vekseli
Kuvitteellinen yritys
Mefo-vekseleiden ansiosta Saksan valtakunta sai aikaan suuremman alijäämän kuin se normaalisti olisi kyennyt. Vuoteen 1938 mennessä Mefo-vekseleitä oli 12 miljardia Reichsmarkia verrattuna 19 miljardiin normaaliin valtion joukkovelkakirjalainaan.Tämä antoi Saksan hallitukselle mahdollisuuden kasvattaa talouttaan uudelleen, mikä huipentui asevarusteluun.
Terhi-perämoottori
Terhi 40 ja 50
Viimeiset Terhi-perämoottorit olivat kolmisylinteriset 40- ja 50-hevosvoimaiset mallit. 40 hv prototyyppi esiteltiin lehdistölle syksyllä 1973, ja se tuotiin markkinoille seuraavana keväänä. Moottorit itsessään olivat sangen kehittyneitä ja sisälsivät mm. länsisaksalaisen Mahlen osia (männät, lohkojen valu). Kaasuttimet olivat Tillotsonin (myöh. Bing) ja puolat Ducatin valmistamat. Potkuriakselille oli sovitettavissa Terhin oman potkurin lisäksi OMC:n potkurit. Moottoreita kehuttiin hiljaisiksi ja vähän kuluttaviksi. Niiden kompastuskiveksi kuitenkin muodostui suuri koko ja paino; tarinan mukaan moottorista piti alun perin tulla 60 ja 70 hv malli, mutta tehdas ei uskaltanut ottaa riskiä moottoreiden kestävyyden suhteen ja pienensi tehoa lopullisessa tuotantomallissa. Todenmukaisempaa on kuitenkin se, että moottorin perusrakenne oli alun perin suunniteltu myöhemmin markkinoille tuotavia suurempitehoisia moottoreita ajatellen.
Tern
Terhiä vietiin yli kymmeneen maahan, mm. Pohjoismaihin ja Englantiin, tuotemerkillä Tern. Terneissä tehot oli ilmoitettu Suomeen myytyjä realistisemmin. Esimerkiksi samaa konetta, jota myytiin Suomeen viisihevosvoimaisena, myytiin ulkomaille kuuden hevosvoiman tehoisena.
Vahinkovakuutus
Vakuutustoiminnan harjoittaminen
Vahinkovakuutuspalveluita saa myös pankkipalvelujen yhteydessä. Suomessa on 2000-luvulla syntynyt useita pankkien ja vakuutusyhtiöiden kumppanuuksia ja yhdistymisiä. Asiakkaalle pankki- ja vakuutusasioiden yhdistäminen voi tuoda keskittämisetuja ja ajansäästöä. On arveltu, että talouskriisi nopeuttaa pankki- ja vakuutusalan yhdentymistä Suomessa.
Vahinkovakuutuksia saa ainakin seuraavista pankeista:
Zbaraž
Vuonna 2021 Zbaražissa asui 13 346 ihmistä. Kaupunki on entisen Zbaražin piirin hallinnollinen keskus.
Joachim Blichfeld
Seuraura
QMJHL-joukkue Halifax Mooseheads varasi Blichfeldin 79. pelaajana CHL:n varaustilaisuudessa 2015. Hän päätti kuitenkin jatkaa kaudella 2015–2016 pelejään Malmö Redhawksin organisaatiossa. Blichfeld pelasi kautensa suurimmaksi osaksi seuran J20-junioreissa, joiden toiseksi paras maalintekijä ja kolmanneksi paras pistemies hän oli tehoilla 15+13=28. Blichfeld vahvisti kauden aikana myös Redhawksin J18-junioreissa, joiden paras pistemies ja maalintekijä hän oli pudotuspeleissä tehoilla 5+3=8. Blichfeld voitti kauden päätteeksi J18 Allsvenskanin pronssia.
Maajoukkueura
Blichfeld pelasi alle 20-vuotiaiden MM-kilpailuissa vuosina 2017 ja 2018, joista ensimmäisessä turnauksessa hän oli tehoilla 3+1=4 Tanskan paras maalintekijä ja jakoi joukkueen sisäisen pistepörssin voiton Nikolaj Kragin kanssa. Vuoden 2018 turnauksessa Blichfeld oli joukkueen paras maalintekijä kolmella osumallaan. Valmennus valitsi hänet Tanskan turnauksen yhdeksi kolmesta parhaasta pelaajasta. Blichfeld valittiin myös Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
The Chaos Engine
The Chaos Engine (myös nimellä Soldiers of Fortune) on Bitmap Brothersin kehittämä ampumapeli, jonka Renegade Software on julkaissut vuonna Amigalle ja Atari ST:lle. Peli on julkaistu myöhemmin muille alustoille sekä päivitetty versio AGA-piirisarjaa käyttäville Amiga-tietokoneille.
Pelimaailma
Pelin jaksot ovat sokkeloisia, ja niissä on sähköpylväitä, "nodeja", jotka pitää aktivoida uusien reittien avautumiseksi. Lisäksi kulta-avaimien avulla voi päästä uusiin paikkoihin. Erilaisia ongelmakohtia ja salareittejä jaksoihin on laitettu runsaasti. Viholliset ovat mutanttimaisia ja useimmiten jonkinlaisia orgaanisen olennon ja mekaanisen koneen risteytymiä. Pelimaailmoja on neljä ja ne koostuvat niin ikään neljästä eri tasosta. Maailmat ovat metsä, työpajat, kartano ja viemärit. Jokaisen jakson jälkeen pääsee kauppaan, josta voi jaksoista keräämillään rahoilla parantaa hahmon ominaisuuksia ja aseita. Jokaisen hahmon perusaseen lisäksi pelissä voi käyttää esimerkiksi erilaisia pommeja. Viimeisen tason lopussa on vastassa Chaos Engine itse.
Horelli
Horelli on muun muassa seuraavien suomalaisten henkilöiden sukunimi:
Foinikia
Väestö
Foinikialaiset olivat taitavia laivanrakentajia ja merenkulkijoita. Purjehdusmatkat ulottuivat muun muassa Espanjaan ja ehkä Englantiin asti. Foinikialaisia siirtokuntia oli Karthagon lisäksi Kyproksella, Rodoksella, Kreetalla, Maltalla, Sisiliassa, Sardiniassa, sekä Marseillessa Etelä-Ranskassa ja Cádizissa Espanjassa.
MS-tauti
Etiologia
MS-taudille altistavia geenivariantteja näyttäisi olevan satoja, jotka liittyvät usein merkittävästi immunologisiin reaktioreitteihin ja eräisiin T-solutyyppeihin. MS-tautiriskiin liittyy ainakin HLA-geenejä. MS-taudin riskiä kasvattavat tietyt kaksi geeniä noin 30 prosentilla.
Taudin kulku
MS-tautiin liittyy tyypillisesti pahenemisvaiheita eli relapseja, jotka voivat kestää muutamasta päivästä useisiin viikkoihin. Relapsin aikana entiset oireet pahenevat tai ilmaantuu kokonaan uusia oireita. Vakavimmillaan potilas on halvautunut.
Oireet
Yleisimpiä alkuoireita ovat:
Ennuste
MS-taudista kärsivillä on yleisesti ottaen alentunut syöpäriski, mutta tiettyjen syöpätautien, kuten virtsarakon syövän ja pahanlaatuisten aivokasvainten riski on tavallista suurempi.
Hoito
Aiempia immunomoduloivia lääkityksiä kaksi kertaa tehokkaampi biologinen lääke natalitsumabi (Tysabri) tuli markkinoille vuonna 2006. Natalitsumabi vähentää pahenemisvaiheita kahdella kolmanneksella sekä vähentää myös selvästi magneettitutkimuksissa havaittavia aivomuutoksia. Natalitsumabin varjopuolena on kuitenkin se, että hoitoon liittyy vajaan promillen riski saada progressiivinen multifokaalinen leukoenkefalopatia eli PML-aivotulehdus, joka on pahimmillaan tappava sairaus. Kuukauden annos maksaa lähes 1 800 euroa, mutta Suomessa lääke on ilmainen potilaalle. Natalitsumabihoito toteutetaan sairaalassa kerran kuussa annettavana infuusiona. Natalitsumabihoidot aloitetaan, jos ensilinjan hoidoilla ei saavuteta riittävää vastetta. Natalitsumabia käytetään lisäksi ensilinjan lääkkeenä, jos MS-taudin oirekuva on alkanut erityisen aggressiivisesti.
Spastisiteetin hoidossa ovat peruslääkkeitä baklofeeni ja titsanidiini. Baklofeeni on keskushermoston välittäjäaineen gamma-aminovoihappon (GABA) johdannainen, joka vaimentaa selkäytimen yliaktiivisia refleksejä. Pistoksina lihakseen annettava botuliini on käyttökelpoinen lääke joidenkin lihasten spastisuuteen. Botuliini on hermomyrkky, joka on tullut tunnetuksi käytöstään kosmeettisissa hoidoissa. MS-tautiin liittyviä kipuja hoidetaan mm. gabapentiinillä, pregabaliinilla ja amitriptyliinillä, jotka nostavat hermojen kipu- ja ärsytyskynnystä. Gabapentiini on epilepsialääke, joka tehoaa hyvin myös neuropaattisiin kipuihin. Amitriptyliini on vanha depressiolääke, joka toimii kivun lievityksessä eri tavalla ja huomattavasti pienempinä annoksina kuin depression hoidossa. Tulehduskipulääkkeet eivät yleensä tehoa neuropaattisiin kipuihin, eivätkä myöskään opioidit. Poikkeuksena on opioideihin luettu tramadoli, jolla on osoitettu olevan tehoa myös neuropaattisiin kipuihin. Myös kognitiivisia oireita voidaan uusimpien tutkimusten mukaan mahdollisesti lievittää eräillä lääkkeillä. Kognitiivisia toimintoja voidaan myös harjaannuttaa neuropsykologisella kuntoutuksella. Virtsarakon toiminnan häiriöihin on käytettävissä useita lääkkeitä. Uupumuksen hoidossa on kokeiltu amantadiinia. Sen tehosta ei kuitenkaan ole vahvaa näyttöä.
Laskimoiden vajaatoiminnan kirurginen hoito
Yhdysvaltalaistutkijoiden lisäksi vuonna 2012 julkaistiin kaksi Paolo Zambonin tutkimusryhmän kartoitusta laskimoiden operoinnista. Functional Neurology tiedejulkaisussa esiteltiin tutkimus, missä selviteltiin laskimo-operaation tuloksellisuutta kahden vuoden aikavälillä. Tutkimus kohdentui RR-tautimuotoa sairastaviin MS-potilaisiin, joista 29 tilaa arvioitiin niin laskimoiden virtauksien kuin neurologisen tilan osalta. Pallolaajennuksen hemodynaamista tilaa seurattiin kolmen kuukauden välein tehdyssä ultraääni mittauksessa (Echo Color Doppler). Kahden vuoden aikana 16 MS-tautipotilaan jugulaarilaskimoiden virtaus säilyi hyvänä, mutta 11 potilaan kohdalla operaatio suoritettiin kahdesti ja kahdelle potilaalle kolmesti. MS-taudin pahenemisvaiheiden osalta todettiin tilastollisesti merkittävää vähenemistä; kahden vuoden aikana pahenemisvaiheiden keskiarvo oli 0,45 ja operaatiota edeltävänä kahden vuoden aikajaksona vastaava lukema oli 0,76 (p=0,021). MS-taudin invaliditeettiä osoittava EDSS arvo oli myös laskenut tilastollisesti merkittävästi neljän vuoden aikavälillä; kaksi vuotta ennen operaatiota mitattu ryhmän keskiarvo oli 2,27 ja kaksi vuotta operaation jälkeen ryhmän EDSS pisteiden keskiarvo oli 1,98 (p=0,037). Tutkijoiden mukaan operoitujen tilanteen kohentuminen liittyy todennäköisesti virtausesteiden korjaamiseen ja sen myötä parempaan verenvirtaukseen aivoissa. Tämän tutkimuksen tärkeä havainto oli myös se, että huomattavalla osalla potilaista operoitu kaulan jugulaarilaskimo ahtautuu uudelleen. Edellä mainittuun ongelmaan liittyen laskimosairauksien tiedelehti Phlebology julkaisi tapaustutkimuksen (Zamboni et al), missä italialaisella MS-tautia sairastavalla naisella pallolaajennuksen jälkeen todettiin hyvä hoitovaste, mutta todetut hyödyt katosivat kohtalaisen nopeasti. Kun naisen jugulaarilaskimoita tutkittiin tarkemmin, niin todettiin että kaulan omohyoid-lihas painoi jugulaarilaskimoa, estäen kunnollisen verenvirtauksen. Kyseinen lihas operoitiin kirurgisesti ja potilaan neurologisessa tilassa todettiin selkeä kohentuminen. Kaksi vuotta kirurgisen operaation jälkeen naisen EDSS arvo oli laskenut kaksi pistettä ja potilaan tuntohäiriöt sekä fatiikki olivat poistuneet.
Italiassa tehtiin tutkimus 33 eri keskuksessa hoidettujen potilaiden voinnista ennen ja jälkeen toimenpiteen. Tutkimuksen tiedot kerättiin potilailta saatujen kyselykaavakkeiden myötä. Tässä tutkimuksessa mukana oli 462 potilasta. Seuranta-aika oli 31 viikkoa. EDSS mittarilla mitattuna ennen ja jälkeen toimenpiteen ei voinnissa ollut merkittävää paranemista. Tutkimuksessa potilaiden invaliditeettiä osoittava EDSS arvo oli poikkeuksellisen korkea (keskiarvo 5.1). Haittavaikutuksia ilmeni 3,25 prosentilla hoidetuista ja tutkijat päätyivät pitämään haittavaikutusten riskiä suurena verrattuna siihen, että tutkimuksessa ei voitu todeta hyötyä toimenpiteestä. Operoiduista potilaista kuitenkin 53 prosenttia vastasi kliinisen tilanteensa parantuneen operaation jälkeen. Tutkimuksen suurena ongelmana kuitenkin on kontrolliryhmän puuttuminen ja näin ollen toimenpiteen plasebo-efektiä ei tässä tutkimuksessa voitu ottaa huomioon. Tutkijat päätyivätkin, että endovaskulaarista hoitoa ei tule suositella potilaille.
Ohmi
Ohmi on nimetty Georg Ohmin mukaan.
Luettelo televisiosarjan Simpsonit jaksoista
Joillakin jaksoilla on ollut useampia nimisuomennoksia. Tässä luettelossa jakson suomenkielinen nimi on ensimmäinen jaksosta käytetty suomenkielinen nimi.
6. tuotantokausi
* Esitetty kaapelikanava TVTV!:llä (nyk. Sub)
Woo Bum-Kon
Tapahtumat
Hän lähti kiertelemään talosta taloon esiintyen virkatehtävässä olevana poliisina. Ihmiset tunsivat olonsa turvalliseksi ja päästivät hänet sisään. Päästyään taloon sisälle hän ampui uhrinsa tai räjäytti kranaatilla. Hän kiersi 5 kylää ja jatkoi murhaamista 8 tuntia.
DualDisc
Rakenne
DualDisc perustuu kaksipuoliseen DVD-teknologiaan, kuten DVD-10, DVD-14 ja DVD-18 sillä erotuksella, että levyn toisella puolella on DVD-kerroksen sijasta CD. Kiekko valmistetaan juottamalla standardi 0,6 mm:n paksuinen, 4,7 gigatavun DVD 0,9 mm:n paksuiseen 60 minuutin tai 525 megatavun CD-kerrokseen. Tällä saavutetaan 1,5 mm kokonaispaksuinen hybridilevy. Haasteena suunnittelijoille oli saavuttaa tarpeeksi ohut levy, joka mahtuisi standardisoittimeen, mutta jonka CD-puoli ei olisi liian ohut, jotta sitä lukeva lasersäde pystyisi lukemaan levyä. DVD Plus -levyssä suuri kokonaispaksuus aiheutti ongelmia, kun taas DualDisc-levyllä ongelmallinen on ohennettu CD-kerros. Red Book -määritelmien vastainen alle 1,1 mm paksu kerros voi aiheuttaa CD-soittimessa palloaberraatioilmiön, jolloin palautuva säde sumentuu. Tätä korjattiin tekemällä CD-puolen biteistä standardia suurikokoisempia, mikä helpottaa lukemista. Toisaalta tämä vähensi ensimmäisissä versioissa levyn maksipituuden 74 minuutista 60 minuuttiin, mikä näyttää korjaantuneen nykyisissä versiossa.
Loch Eil
Loch Eilin pohjoisrannalla on kaksi rautatieseisaketta: Locheilside ja Loch Eil Outward Bound.
Replikointi
Replikointi (engl. replication) tarkoittaa alkuperäisen tieteellisen tutkimuksen peruslöydösten vahvistamista uudessa tutkimuksessa eri aineistolla. Alkuperäisessä tutkimuksessa on saattanut olla pieni aineisto, ja replikoinnissa käytetään kattavampaa aineistoa. Replikoinnissa saatavat tutkimustulokset voivat poiketa alkuperäisen tutkimuksen tutkimustuloksista. Tutkimuksen replikointi ei siis tarkoita sitä että saatava samat tutkimustulokset. Se, että replikoinnissa saadaan eri tutkimustulokset kuin alkuperäisessä tutkimuksessa, ei tarkoita epäonnistumista.
Gonzalo Jiménez de Quesada
Hänen ensimmäinen matkansa Uuteen maailmaan alkoi vuonna 1535. Hän etsi matkoillaan aktiivisesti muun muassa Eldoradon kaupunkia. Hänet tunnetaan myös Muiscojen kulttuurin tuhoamisesta. Jiménez de Quesada perusti Bogotán 6. elokuuta 1538.
Iris Rautio
Useimmin Iris Rautio esiintyi 1960-luvulla muiden suomalaisten jazzartistien tavoin Helsingin Albertinkadun Old House Jazz Clubilla eli ”Mäyränkolossa”. Päätoimenaan hän työskenteli pankkitoimihenkilönä. Syksyllä 1967 Iris Rautio teki kolmen viikon kiertueen Neuvostoliitossa. Samana vuonna hän, Sirkka Keiski ja Oili Vainio muodostivat Kolmiapila-nimisen trion. Seuraavan vuoden kesällä Iris Rautio sijoittui kolmanneksi Itä-Saksassa Rostockin Itämeren viikon laulukilpailussa Rauno Lehtisen kappaleella ”On hetki”.
Jouko Nuora
Jouko Nuora (s. 13. joulukuuta 1963 Vesilahti) on suomalainen sarjakuvataiteilija ja kuvittaja. Nuoran sarjakuvia ja kuvituksia on julkaistu lehdissä ja kirjoissa vuodesta 1988 alkaen. Nuora on toiminut kokopäiväisenä vapaana taiteilijana elokuusta 1993 lähtien. Hän soittaa harrastuksekseen rumpuja bändissä.
Vaahterasiirappi
Valmistus
thumb|left|Rakennus, jossa vaahterasiirappia valmistetaan. Keittämisestä syntyvä höyry poistuu yläosan aukosta. Vaahterasiirappia valmistetaan Itä-Kanadassa, erityisesti Québecissä, ja Pohjois-Yhdysvalloissa, erityisesti Uudessa-Englannissa, New Yorkissa ja Suuria järviä ympäröivissä osavaltioissa. Eteläisimmillään sitä tehdään Virginiassa ja läntisimmillään Indianassa ja Minnesotassa. Vaahterasiirappia valmistetaan ainakin 16:ssa Yhdysvaltain osavaltiossa ja neljässä Kanadan provinssissa. Sitä voidaan kuitenkin valmistaa missä tahansa, missä kasvaa vaahteroita. Mahlanlähteenä voidaan käyttää useimpia vaahteralajeja, jopa saarnivaahteraa, mutta sokerivaahtera ja mustavaahtera ovat suosituimpia. Mahla keitetään rakennuksessa, josta mahlasta lähtevä höyry päästetään pois.
Ihor Tšibirev
Kaudelle 1995–1996 Tšibirev teki kolmivuotisen sopimuksen Sveitsin NLA-liigan HC Ambri-Piottan kanssa. Keskimmäisellä kaudella Tšibirev pelasi kahdeksan ottelun verran lainalla Itävallassa Klagenfurt AC:n joukkueessa. Kaudelle 1998–1999 Tšibirev siirtyi Ambri-Piottasta Fribourg-Gottéronin joukkueeseen. Neljän Sveitsissä pelatun kauden jälkeen Tšibirev siirtyi pelaamaan Saksan DEL-liigan Hannover Scorpionsin joukkueeseen. Hannoverissa kului kolme kautta ja tämän jälkeen Tšibirev päätti uransa.
Haamumaili
Historia
Ensimmäisenä haamumailin juoksi Roger Bannister Iffley Roadin kentällä Oxfordissa 6. toukokuuta 1954. Alkuperäisen suunnitelman mukaisesti Chris Brasher veti kaksi ensimmäistä kierrosta ja Chris Chataway kolmannen, jonka jälkeen Bannister siirtyi kärkeen ja ylitti maaliviivan ajassa 3.59,4. Australialainen John Landy rikkoi Bannisterin ennätyksen 1,5 kuukautta myöhemmin. Ensimmäisenä suomalaisena haamumailiin ylsi Olavi Vuorisalo Naantalissa 1957 ajalla 3.59,1. Roger Bannister lupasi sittemmin lahjoittaa solmion kaikille haamumailin juosseille mutta joutui luopumaan tästä käytännöstä muutamaa vuosikymmentä myöhemmin haamumailereiden lukumäärän kasvettua liian suureksi.
Pesä (täsmennyssivu)
Pesä tarkoittaa ainakin seuraavia:
Kauneuden historia
Kauneuden historia on Umberto Econ ja Girolamo de Michelen toimittama kirja vuodelta 2004. Kirjassa on 300 värikuvaa. Pekka Tuomiston suomennos ilmestyi 2008 WSOY:n kustantamana.
The Cheetah Girls
The Cheetah Girls on televisiomusikaali, jonka tuotti Disney Channel vuonna 2003. Se perustuu samannimisiin Deborah Gregoryn kirjoittamiin nuortenkirjoihin.
Vitsaus
Vitsaus on kuusankoskelainen black metal -yhtye, joka perustettiin vuonna 2002. Kappaleiden sanoitukset sanoitukset keskittyvät kristinuskon vastaisuuteen, Saatanaan ja vihaan.
Päihdepolitiikka
Päihdepolitiikkaa toteuttava lainsäädäntö Suomessa
Sosiaalihuoltolain (910/1982) mukaan kunnan on huolehdittava sosiaalipalvelujen järjestämisestä asukkailleen sekä toimittava sosiaalisten olojen kehittämiseksi ja sosiaalisten epäkohtien poistamiseksi.
Sosiaali- ja terveysministeriö antoi 1.7.2000 asetuksen opioidiriippuvaisten vieroitus- ja korvaushoidosta buprenorfiinia, metadonia tai levasetyylimetadolia sisältävillä lääkkeillä. Vanhassa määräyksessä ennen jatkuvan korvaushoidon aloittamispäätöstä mahdollisesti käytettävä vieroitushoitokausi oli enimmillään kaksitoista kuukautta ja varsinaisen korvaushoidon tarpeen arviointi oli rajattu kolmeen yliopistolliseen keskussairaalaan. Uudessa asetuksessa vieroitushoitokausi on rajattu yhteen kuukauteen. Vieroitus-, korvaus- ja uutena hoitomuotona myös ylläpitohoidon tarpeen arviointi laajennetaan kaikkiin yliopistollisiin ja muihin keskussairaaloihin sekä Järvenpään sosiaalisairaalaan.
Rikoslain (19.12.1889/39) avulla voidaan, ehkä hieman yllättäen, myös nykyään toteuttaa päihdepolitiikkaa. Huumausainerikoksia koskevaan lukuun on nimittäin lisätty säännös, jonka nojalla voidaan huumausaineen käyttörikoksesta syytetty henkilö jättää syyttämättä tai tuomitsematta, jos hän on hakeutunut hoitoon päihdeongelmasta selvitäkseen
Inni Pärnänen
Pärnänen on pitänyt useita yksityisnäyttelyitä ja osallistunut yhteisnäyttelyihin Suomessa ja ulkomailla. Hänen töitään on esillä muun muassa Desingmuseon kokoelmissa Helsingissä.
To (kana)
Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, ”to” ja niiden soinnilliset vastineet ”do”.
Kirjoitus
thumb|right|Vetojen järjestys merkille と. Hiragana と kirjoitetaan kahdella vedolla:
INSAT
Satelliitit kehittää ja niitä operoi yhteisyritys, jonka osakkaita ovat Department of Space (DOS, Avaruusministeriö), Tietoliikenneministeriö ja Intian ilmatieteen laitos (India Meteorological Department), All India Radio-radioyhtiö ja Doordarshan-yhtiö.
Historia
Ensimmäinen INSAT, INSAT-1B, laukaistiin vuonna 1983. Sen rakensi Ford Aerospace Yhdysvalloissa. Se korvasi INSAT-1A:n, jonka operoinnin aloitus epäonnistui vuonna 1982, kun satelliitin aurinkopaneelit eivät auenneet. Syynä oli mahdollisesti yhdysvaltalaisen Thor-Delta-kantoraketin aikaansaama ylikuormitus, koska vakuutus korvasi intialaisille 62 miljoonaa dollaria yhdysvaltalaisten epäonnistumisesta, joka kului seuraavan Yhdysvalloista ostetun satelliitin maksuihin.
Jääpallon maailmanmestaruuskilpailut 2013
Lohko B
Ottelut:
Voi (yritys)
Suomessa Voi aloitti toimintansa Helsingissä maaliskuussa 2019 ja sittemmin palvelu on laajentunut myös Turkuun ja Tampereelle.
AC Ajaccio
AC Ajaccio on toinen Korsikan kahdesta suuresta joukkueesta SC Bastian ohella. Joukkueiden väliset kohtaamiset ovat perinteisesti todella merkittäviä molempien seurojen kannattajille, eikä väkivaltaisuuksiltakaan ole vältytty vuosien varrella.
Pyhän Tapanin tuomiokirkko (Passau)
Tuomiokirkossa on yhdet maailman suurimmista uruista. Uruissa on 17 774 pilliä ja 233 äänikertaa.
Aiheesta muualla
48.57417°N, 13.46556°W
Network (taideteos)
thumb|upright|[[Outi Sarjakoski: Network (1995).]] Network on vuonna 1995 valmistunut arkkitehti Outi Sarjakosken suunnittelema ja valmistama ympäristötaideteos Turussa Itäisen Rantakadun ja Volter Kilven kadun risteyksessä. ”Hämähäkinverkon” koko on noin 12×15 metriä. Sarjakoski punoi verkon itse polyesteriköydestä, jota työhön kului noin yksi kilometri.
Radiodiffusion Télévision Sénégalaise
Kokeellisia televisiolähetyksiä ryhdyttiin käynnistämään Unescon tuella vuonna 1963. Vuonna 1973 perustettiin radio- ja televisiotoiminnasta vastannut valtiollinen Office de Radiodiffusion Télévision du Sénégal. Viestintäkentän vapautuessa siitä tuli kansallinen mediayhtiö Radiodiffusion Télévision Sénégalaise vuonna 1992.
Minigolf
thumb|Pienoisgolfin pelaajia [[Virginiassa]] Minigolf, pienoisgolf eli ratagolf on golfin tapaan 18-reikäisellä radalla pelattava mailapeli.
Joissakin maissa, esimerkiksi Yhdysvalloissa (USA:ssa yleisimmin MOS-radoilla), kisataan myös suuremman luokan rahapalkinnoista. Palkinnot voivat nousta jopa 25 000 euroon.
Minigolf Suomessa
Suomen suurimpia minigolfkeskuksia ovat Tampereen Koulukatu (eterniitti-, huopa-, betoniradat) ja Lahden Launeen minigolfkeskus (2 huoparataa ja eterniittiradat).
David Výborný
Seurajoukkueissa
Kaudella 1993–1994 Výborný valittiin Tšekin Extraliigan herrasmiespelaajaksi. Seuraavaksi kaudeksi hän siirtyi Edmonton Oilersiin, joka oli varannut hänet kesällä 1993. Výborný ei kuitenkaan saanut peliaikaa Edmontonista, vaan pelasi koko kauden AHL-liigan Cape Breton Oilersissa. Výborný palasikin kauden jälkeen takaisin Eurooppaan ja Sparta Prahaan, jossa pelasi seuraavat kaksi vuotta. Kauden 1997–1998 Výborný edusti Elitserienin MODOta.
Alan Gardiner
Työura
Gardinerin vaimo Heddien äiti oli suomenruotsalainen, omaa sukua Pipping. Heddie Gardinerilla oli kesäpaikka Hangon saaristossa, jossa hän oleskeli keskikesäisin. (Aino Kallas 1945: Löytöretkellä Lontoossa, s. 55)
Kapellimestari
Kapellimestari on orkesterin tai soitinyhtyeen johtajasta käytettävä nimitys. Myös kuoronjohtajaa nimitetään toisinaan kapellimestariksi tai kuorokapellimestariksi. Kapellimestari johtaa musiikkiesityksiä visuaalisin keinoin. Näistä johtamiskeinoista tärkein on käsin suoritettava viittominen eli niin sanottu lyönti. Lyönnillä ilmaistaan muusikoille kappaleen tempon ja dynamiikan vaihtelut sekä muut tulkintaan liittyvät yksityiskohdat. Lyönnin lisäksi kapellimestarin koko vartalon liikkeet ja kasvojen ilmeet – harjoitustilanteessa myös äänet – muodostavat kokonaisuuden, joka auttaa muusikoita – sekä yleisöä – hahmottamaan sävellyksen rakenteen ja tunnesisällön.
Etymologia
Kapellimestari oli 1500–1800-lukujen aikana aateliston ja monarkkien palveluksessa olleen viranhaltijan titteli. Monet kuuluisat säveltäjät, kuten J.S. Bach, Beethoven, Haydn, Händel, D. Scarlatti, Telemann, Wagner ja Weber, toimivat kapellimestareina sanan perinteisessä merkityksessä eli olivat jonkun orkesterin johtajina (mikä ei kuitenkaan välttämättä sisältänyt konkreettista orkesterin johtamista esityksen aikana nykyiseen tapaan). Kantasana "die Kapelle" viittaa varsinaisesti orkesteria pienempiin muusikkoryhmiin - alkuperäisemmältä merkitykseltään "kappeliin", jossa tällaiset ryhmät mahtuivat soittamaan. Kantasana sai tämän toisen merkityksen jo italiassa ennen kuin sana lainattiin saksaan. Sanan merkitys laajentui kuitenkin pian ja vastaava virka tunnettiin muissakin Euroopan maissa kappeliin viittaavalla nimellä (esim. italiaksi "maestro di cappella", ranskaksi "maître de chapelle", venäjäksi "kapelmejster" (капельме́йстер), ruotsiksi "kapellmästare" jne.). Kuitenkin vain suomeen "kapellimestari" on jäänyt yhä pääasialliseksi sanaksi, kun viitataan sinfoniaorkesterin johtajaan.
Kapellimestarin merkitys
Kuuluisat kapellimestarit ovat klassisessa musiikissa solistien tavoin suuria tähtiä - usein solisteja tunnetumpia. Kapellimestari ei ole pakollinen, esimerkiksi tunnettu newyorkilainen Orpheus-kamariorkesteri ei käytä kapellimestaria. Tällöin kapellimestarille kuuluvia tehtäviä (lukuun ottamatta johtamista esityksen aikana) joudutaan antamaan konserttimestareille tai muille orkesterin jäsenille. Kapellimestarin merkitys korostuu myöhäisromantiikan musiikista alkaen, jolloin teosten orkesterit olivat usein aiempaa isompia ja niissä on entistä enemmän ja tulkinnanvaraisempia temponvaihteluita. Tällaisia suuren orkesterin monimutkaisempia teoksia ei esitetä ilman kapellimestaria, sillä eri puolilla orkesteria olevat muusikot tarvitsevat jonkin yhteisen viittauspisteen kohdissa, joissa tempo ei ole ilmiselvä.
A’ana
A’ana on yksi Samoan hallintoalueista. Se sijaitsee Upolun saaren länsiosassa. Sen pinta-ala on 193 km² ja väkiluku oli vuoden 2016 väestönlaskennassa 23 265.
Yamagatan prefektuuri
Juhlat
Yamagatassa on useita vuosittaisia juhlia ja tapahtumia. Suurin näistä on hanagasa-matsuri, jota juhlitaan Yamagatan kaupungissa elokuun ensimmäisellä viikolla. Tuhannet ihmiset esittävät hanagasa-tanssia kaupungin keskustassa, ja näytöstä seuraa jopa 300 000 katsojaa. Helmikuussa prefektuurissa järjestetään lumilyhtyfestivaali Yonezawassa Uesugin pyhäköllä. Juhlassa sadat lumilyhdyt koristavat pyhäkön ympäristöä. Yonezawa on myös Uesugi-matsurin tapahtumapaikka keskikeväällä – tämän tapahtuman huippukohta on Kawanakajiman taistelun uudelleennäyttely Matsukawa-joen rannoilla.
Salamaa ja jyrinää
Juoni
Kun Pelham auttaa kiskomaan Colosson kipeän hampaan, kiitollinen Colosso lupaa tehdä Pelhamin tahdon mukaan. Pelhamista meneillä oleva vallankumous on pahaksi terveydelle, joten sen on loputtava. Pelham, Colosso ja Pelhamin hoitaja onnistuvatkin kukistamaan vallankumouksen. Lopulta Pelham tajuaa olleensa terve alun alkaen.
Kilingi-Nõmme
Kilingi-Nõmme on epäitsenäinen kaupunki ja entinen kaupunki Saarden kunnassa Pärnumaan maakunnassa Lounais-Virossa. Se sijaitsee noin 40 kilometriä Pärnusta kaakkoon. Kilingi-Nõmmen pinta-ala on 4,3 neliökilometriä ja asukasluku 1 709 vuoden 2015 alussa.
Olli Ahvenniemi
Ahvenniemi pelasi menestyksekkäimmät vuotensa Tampereen Pyrinnössä, jonka lisäksi hän edusti Korisliigassa Team Componentaa sekä Kauhajoen Karhua. Kaudet 2003–2007 Ahvenniemi pelasi Mainen yliopiston koripallojoukkueessa.
SGLT2:n estäjä
SGLT2:n estäjät, oikeastaan natriumin- ja glukoosinkuljettajaproteiini2:n estäjät, myös "gliflotsiinit" ovat olleet Suomessa markkinoilla vuodesta 2012 saakka. SGLT2-estäjät ovat alun perin tyypin 2 diabeteksen hoitoon tarkoitettuja lääkkeitä, joiden tarkoituksena on alentaa veren glukoositasoa poistamalla liiallista glukoosia elimistöstä virtsan mukana. Glukoosista riippumattomana vaikutuksena niillä on havaittu olevan hyötyä sydämen vajaatoimintaan sekä krooniseen munuaistautiin (t.s. krooniseen munuaisten vajaatoimintaan) sellaisillakin potilailla, joilla ei ole diabetesta
Vuokkokala
Käyttäytyminen ja lisääntyminen
Muiden Amphiprioninae-alaheimon lajien tapaan vuokkokalatkin voivat vaihtaa sukupuolta. Vastakuoriutuneet pikkukalat ovat kaikki koiraita. Yhdessä vuokossa elää hallitseva naaras ja koiras, sekä mahdollisesti joukko pienempiä koiraita. Naaras on kooltaan suurin ja hallitsee kaikkia muita, vahvin koiras rökittää puolestaan nuorempiaan. Jos naaras kuolee, suurin koiras muuttuu naaraaksi.
Virgin Records
1980-luvulla Virgin Recordsille levyttäneitä artisteja olivat Phil Collins, Culture Club, Human League ja Simple Minds. Vuonna 1987 yhtiö laajeni Yhdysvaltoihin perustettuaan tytäryhtiön Virgin Records America. Sille levyttivät muiden muassa Paula Abdul ja Steve Winwood, mutta ei kyennyt Pohjois-Amerikan markkinoilla kilpailemaan kannattavasti.
Virgin Megastores
Vuonna 1976 yhtiö perusti Lontoon Oxford Streetille oman levykaupan, josta nopeasti laajeni 40 myymälää ympäri maailmaa käsittänyt Virgin Megastore -ketju. 1990-luvun taitteessa sen brittitoiminnot myytiin W. H. Smithille, ja myös muualla maailmassa liikkeitä myytiin etenkin 2000-vuosikymmenellä kilpailijoille tai toimivalle johdolle tai lopetettiin. Alun perinkään niistä kaikki eivät olleet Virginin omistamia, vaan muun muassa franchising-lisensoituja. Nykyisin Virgin Megastoreja on 2010-luvun lopulla yhä Lähi-idässä ja Pohjois-Afrikassa, yhteensä nelisenkymmentä.
Lounatrivi
Ensimmäinen majakka paikalle rakennettiin 1861, ja nykyinen punatiilinen majakkatorni rakennettiin 1905. Torninkorkeus on 84 metriä ja se on sijaitsee 89 metrin korkeudella merenpinnasta. Majakan venäläinen nimi on Gogland južnyi eli Suursaaren eteläinen (majakka). Majakkaa operoi Venäjän Itämeren laivasto. Majakka on toiminnassa ja lähettää valosignaalin joka kuudes sekunti.
Savumuuranen
Savumuurasta tavataan Brasiliassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 1 010 000 km2. Laji on luokiteltu elinvoimaiseksi, mutta se on vähenemässä elinympäristöjen tuhoutumisen vuoksi.
Albanian lek
Albanian lek (kansainvälinen valuuttakoodi ALL) on Albanian virallinen rahayksikkö. Sen lyhenne on ALL ja se jakautuu sataan qindarkaan. Lek on saanut nimensä Aleksanteri Suuren albaniankielisen lempinimen, Leka, mukaan. Aleksanteri Suuren profiili on yhden lekin kolikossa, toisella puolella Aleksanteri ratsailla. Qindarkë taas tulee albanian sanasta qind, joka merkitsee sadasosaa. Qindarket evät enää ole käytössä.
Aiga-i-le-Tai
Aiga-i-le-Tai on yksi Samoan hallintoalueista. Se sijaitsee Upolun saaren länsiosassa. Sen pinta-ala on 27 km² ja väkiluku oli vuoden 2016 väestönlaskennassa 5 029.
Otto Julius Bierbaum
thumb|right|[[Félix Vallotton: Otto Julius Bierbaum]] Otto Julius Bierbaum (28. kesäkuuta 1865 Zielona Góra – 1. helmikuuta 1910 Dresden) oli saksalainen toimittaja ja kirjailija, jonka monipuoliseen tuotantoon kuuluu muun muassa runoja. Hän käytti myös pseudonyymiä Martin Möbius. Hän opiskeli filosofiaa, oikeustiedettä, itämaisia kieliä ja historiaa.
Valvonta
right|thumbnail|250px|[[Valvontakamera|Valvontakameroita.]] Valvonta on käyttäytymisen, toiminnan tai muun muuttuvan tiedon seuranta, joka kohdistuu usein ihmisiin vaikuttamisen, käsittelyn, ohjauksen tai suojelun tarkoituksessa. Se voi käsittää seurantaa etäisyydeltä sähköisiä välineitä (kuten valvontakameroita) käyttäen tai sähköisesti välitetyn tiedon (kuten Internet-liikenteen tai puheluiden) sieppaamista. Se voi myös käsittää yksinkertaisia, suhteellisen matalan teknologian menetelmiä kuten henkilötiedustelua ja postin sieppaamista.
Monet kansalaisoikeuksia ja yksityisyyttä puolustavat ryhmät (esim. Suomessa Electronic Frontier Finland; Yhdysvalloissa Electronic Frontier Foundation ja American Civil Liberties Union) ovat kuitenkin ilmaisseet huolen siitä, että kansalaisiin kohdistuvan valvonnan jatkuva kohottaminen voisi johtaa joukkovalvontayhteiskuntaan, jossa poliittiset ja/tai yksityiset vapaudet olisivat hyvin rajoitettuja (ellei täysin olemattomia). Tämänkaltaiset pelot ovat johtaneet lukuisiin oikeusjuttuihin (esim. Yhdysvalloissa Hepting v. AT&T).
Tietokoneisiin ja -verkkoihin kohdistuva valvonta
Suurin osa tietokonevalvonnasta käsittää Internetissä tapahtuvaa tiedonlouhintaa ja tietoliikenneanalyysiä. Esimerkiksi Yhdysvalloissa Communications Assistance For Law Enforcement Act -laki vaatii, että kaikki puhelut ja internet-liikenne (sähköpostit, tietoliikenne, pikaviestintä, ym.) on oltava helposti saatavilla liittovaltion lainvalvontavirastojen esteettömälle reaaliaikaiselle valvonnalle.
Tietokoneet voivat olla valvonnan kohteita niissä säilytetyn yksityisen tiedon takia. Jos joku kykenee asentamaan ohjelmistoja tietokonejärjestelmään, he voivat helposti päästä käsiksi tähän dataan. Tämän mahdollistavia ohjelmistoja voidaan asentaa paikallisesti tai etäältä. Toinen tapa suorittaa tietokonevalvontaa, tunnettu nimityksellä van Eck phreaking, käsittää tietokoneista emittoivan sähkömagneettisen säteilyn lukemisen jopa satojen metrien etäisyydeltä. NSA:lla on Pinwale -niminen tietokanta, johon se kerää suuria määriä sähköposteja sekä yhdysvaltalaisilta että ulkomaalaisilta.
Puhelimiin kohdistuva valvonta
Agentteja ei vaadita seuraamaan suurinta osaa puheluista. Puheentunnistusohjelmistot luovat siepatuista keskusteluista tietokoneluettavaa tekstiä, joka sitten prosessoidaan automatisoiduissa analysointiohjelmistoissa. Ohjelmistot etsivät tiettyjä sanoja ja lauseita ja päättävät onko tarpeellista, että agentti kuuntelee puhelua. Tämänkaltaisia ohjelmistoja on kehittänyt IAO-tiedustelupalvelu sekä Verintin ja Narusin kaltaiset yhtiöt.
Ilkka Ihamäki
Ihamäki avioitui juontaja Anni Ihamäen kanssa elokuussa 2022. Heillä on lokakuussa 2020 ja maaliskuussa 2022 syntyneet lapset.
Tappajahai (elokuva)
Tappajahai (Jaws) on yhdysvaltalainen vuonna 1975 ensi-iltansa saanut Steven Spielbergin ohjaama kauhu- ja jännityselokuva, joka perustuu Peter Benchleyn kirjoittamaan samannimiseen bestseller-romaaniin.
Juoni
Pyydystäjät onnistuvat tappamaan suuren tiikerihain, mutta tutkittuaan sen mahan sisällön Hooper sanoo ettei se ole syyllinen ja että heidän on etsittävä vieläkin suurempaa haita. Brody haluaa edelleen että rannat suljetaan, mutta pormestari kieltäytyy pelätessään sen vaikutusta kaupungin talouteen. Eräänä yönä Brody ja Hooper juovat itsensä humalaan, ja lähtevät Hooperin veneellä vesille. He löytävät paikallisen kalastajan Ben Gardnerin kalastusaluksen hylyn. Hooper lähtee sukeltamaan, ja löytää veneen reiästä hain hampaan, ja kalastajan yksisilmäisen pään. Hooper kauhistuu, ja pudottaa hain hampaan ja valolyhtynsä, ja ui nopeasti takaisin veneelle. Hooper ja Brody hinaavat veneen rantaan. He kertovat haista pormestari Vaughnille, joka silti pitää rannat auki.
Tuotanto
Elokuvan päärooleissa ovat Roy Scheider, Robert Shaw ja Richard Dreyfuss. Spielberg kysyi aluksi Quintin rooliin Sterling Haydenia ja Lee Marvinia ennen Robert Shaw’n valintaa. Elokuvan toinen käsikirjoittaja Carl Gottlieb esittää taustaroolissa toimittajaa.
Lac de Guerlédan
Vuonna 2015 Guerlédan patoa korjattiin ja korjauksen ajaksi koko järvi tyhjennettiin. Edellisen kerran järvi tyhjennettiin vuonna 1985. Järven pohjassa, vanhassa jokiuomassa, näkyy vanhoja kanavarakenteita sekä sulkuvahdin mökkejä. Yhtään vakituista asutusta ei jäänyt tekojärven alle.
Harmaalakkimuuranen
Harmaalakkimuurasta tavataan Brasilian kaakkoisosissa, ja sen levinneisyysalueen pinta-ala on noin 189 000 km2. Sen kokonaiskannaksi on arvioitu 3 500–15 000 yksilöä, joista sukukypsiä 2 500–9 999 yksilöä. Lajia uhkaa elinympäristöjen tuhoutuminen, ja se on luokiteltu vaarantuneeksi.
Tommy Burns
Thomas ”Tommy” Burns (16. joulukuuta 1956 – 15. toukokuuta 2008) oli skotlantilainen jalkapallovalmentaja ja entinen pelaaja.
Robert Oppenheimer
Nuoruus
Oppenheimerilla oli pikkuveli nimeltä Frank. He kävivät New York Society for Ethical Culturen koulua, ja kouluaikana Oppenheimer kiinnostui luonnontieteistä ja kirjallisuudesta. Oppenheimer oli kouluaikoinaan melko sulkeutunut nuori. Hän harrasti kivien keräilyä ja purjehdusta sekä ratsastusta New Mexicossa, jonne hänet lähetettiin virkistyslomille toipumaan kroonisesta paksusuolen tulehduksesta.
Bresenhamin algoritmi
Algoritmi
Virhemuuttuja asetetaan aluksi puoliväliin, jotta lopputulos olisi symmetrinen: ilman sitä esimerkiksi jana (0,0) → (100,1) voisi näyttää hieman vääristyneeltä.
The Kindness of Strangers
The Kindness of Strangers on Spock’s Beardin kolmas studioalbumi, joka julkaistiin 19. toukokuuta 1997.
Michael Gambon
Gambon syntyi Dublinissa toisen maailmansodan aikana. Hänen isänsä etsi jälleenrakennustöitä ja niin perhe muutti Lontooseen Michael Gambonin ollessa viisivuotias.
Anson Williams
Williams oli vuonna 1983 ehdolla Golden Globen saajaksi. Hän on ollut kahdesti naimisissa, ja hänellä on viisi lasta; toinen avioliitto jatkuu yhä. Yhdysvaltalainen lääkäri Henry Heimlich on sukua hänelle.
Heinoslaisuus
Liikkeen historiaa
Liike sai alkunsa elokuussa 1960, kun Oulun lääninhallituksen kanslistina työskennellyt Laila Heinonen kertoi saaneensa Jumalalta seuraavan ilmoituksen:
Valkoinen raivo
Valkoinen raivo on Arto Halosen ohjaama dramatisoitu dokumenttielokuva selvitymisestä ja koulukiusatusta, joka voitti joukkomurhaajan mielen. Elokuva ensiesitettiin Rokumentti-elokuvafestivaalin avajaiselokuvana ja se aloitti Suomessa elokuvateatterilevityksessä 27. marraskuuta 2015. Elokuva herätti laajaa yhteiskunnallista keskustelua ja sitä esitettiin lukuisilla arvostetuilla elokuvafestivaaleilla ympäri maailman. Varsovan Millennium Docs Against Gravity -festivaalilla Halonen vastaanotti elokuvasta Fiction/Non-Fiction-kilpailusarjan kunniamaininnan ja Jaipurin kansainvälisillä elokuvajuhlilla Green Rose -palkinnon.
Koulukiusattu Lauri on itse nimennyt hiljalleen syntyneen sisäisen olotilansa valkoiseksi raivoksi. Elokuva on herättänyt keskustelua alan ammattikentällä ja käsitettä on alettu tutkia laajemmin. Osana Suomen Mielenterveysseuran ja Koulukino ry:n kanssa toteutettua koulukampanjaa elokuvasta järjestettiin myös lukuisia koululaisnäytöksiä ympäri Suomen. Elokuva vaikutti koulukiusaamista koskevan lakialoitteen syntyyn.
Cryolophosaurus
Cryolophosaurus oli teropodisuku. Sen nimi tarkoittaa ”kylmäharjaliskoa”. Sen nimesivät William Hammer ja William Hickerson vuonna 1994. Hetken aikaa laji tunnettiin epävirallisesti myös nimellä Elvisaurus, viitaten Elvis Presleyn hiustyylin samankaltaisuuteen Cryolophosauruksen harjan kanssa. Cryopholosaurus löydettiin Etelämantereelta vuonna 1991, kun Kilptrick-vuorelta 3 660 metrin korkeudesta kaivettiin esiin kolmen yksilön luita.
Luettelo suomalaisista sanomalehdistä
(b) = broadsheet, (t) = tabloidi
NTP
Teollisuudessa ja kaupankäynnissä NTP-olosuhteet ovat usein välttämättömiä, jotta esim. kaasujen ja nesteiden tilavuudet ja vastaavat ominaisuudet voidaan ilmaista oikein. Kuitenkin monissa teknisissä julkaisuissa mainitaan yksinkertaisesti vain vakio-olosuhteet määrittelemättä niitä, mikä johtaa helposti sekaannuksiin ja virheisiin. Hyvä käytäntö on, että lämpötilan ja paineen vertailuolosuhteet on aina ilmoitettu.
Tapiolan Viihdeorkesteri
Orkesteri on esiintynyt lukuisissa paikoissa mm. sairaaloissa, vanhainkodeissa, päiväkodeissa, kouluissa, firmojen juhlissa, vanhojen tansseissa, Espoon kaupungin uudenvuoden juhlissa, tanssiaisissa ja Espoo-päivillä.